Marcellus Virgilius Adrianus
Marcellus Virgilius Adrianus vel Adriani, vulgo plene Marcello Virgilio di Adriano Berti (Florentiae natus anno 1464; ibidem anno 1521 mortuus) fuit interpres textuum Graecorum, ab anno 1494 professor artis poeticae et rhetoricae apud Studium Florentinum (successor Angeli Politiani), et cancellarius rei publicae Florentinae. Patronus fuit Nicolai Maclavelli.

Marcellus Virgilius anno 1516 de Iuliano Medices, papae Leonis X fratre, orationem funebrem pronuntiavit. 

Versionem Latinam confecit operis Dioscoridis De materia medica, papae Leoni X dicatam, atque anno 1518 divulgare iussit. Versione multo antiquiori, nostris nomine "Dioscorides Langobardus" cognita, usus est. Praefatione enim versionis novae suae confitetur "habuisse nos tamen eius antiquissimum codicem Longobardicis literis scriptum antiquitatis egregium", ita nuncupationem recentiorem suggerens.

Scripta 
 1518 (interpres) : Pedacii Dioscoridae Anazarbei De medica materia libri sex. Florentiae apud haeredes Philippi Iuntae Textus apud MDZ
 1518 : Oratio de militiae laudibus. Basileae
 1863 (Domenico Manfrin, ed.) : Lettere inedite di Marcello Virgilio Adriani, cancelliere della Repubblica Fiorentina Textus apud archive.org
 1991 (John M. McManamon, ed.) : "The Funeral Oration of Marcello Virgilio Adriani for Giuliano de' Medici (1516)" (vide bibliographiam)

Notae

Bibliographia 
 Konrad Hofmann, T. M. Auracher, edd., "Der Longobardische Dioskorides des Marcellus Virgilius" in Romanische Forschungen vol. 1 (1883) pp. 49–105
 John M. McManamon, "Marketing a Medici Regime: The Funeral Oration of Marcello Virgilio Adriani for Giuliano de' Medici (1516)" in Renaissance Quarterly vol. 44 (1991) pp. 1-41 JSTOR
 
 Wilhelm Rüdiger, Marcellus Virgilius Adrianus aus Florenz. Ein Beitrag zur Kenntniss seines Lebens und seines Wirkens. Halle: Niemeyer, 1897

Nexus externi 
 "Adriani, Marcello Virgilio" apud Treccani
 "Marcello Virgilio di Adriano Berti" apud Summa Gallicana

Nati 1464
Mortui 1521
Eruditi Italiae
Interpretes Graeco-Latini
Interpretes Dioscoridis
Professores Studii Florentini